Γιώργος Σιδηρόπουλος

Ο Γιώργος Σιδηρόπουλος (Ελασσόνα, ΙούλιοςΦύλλο εφημερίδας "Αθλητική Ηχώ" της 12 Ιανουαρίου του 1986, σελ. 7: "Κους-Κους απ' όλη την Ελλάδα" 25 Ιουνίου 1949 - Γερμανία, 31 Δεκεμβρίου 2015) ήταν Έλληνας διεθνής ποδοσφαιριστής, ο οποίος αγωνιζόταν ως τερματοφύλακας.

 Καριέρα 
 Σε συλλογικό επίπεδο 
Τα πρώτα του ποδοσφαιρικά βήματα τα έκανε στην ομάδα της ιδιαίτερης πατρίδας του την Ελασσόνα και το 1968 εντάχθηκε στα Τρίκαλα όπου έγινε ευρύτερα γνωστός αγωνιζόμενος στη μεγάλη κατηγορία. Στις 12 Μαρτίου 1972 υπερασπιζόμενος την εστία των Τρικάλων υπήρξε ο πρώτος Έλληνας τερματοφύλακας που σκόραρε με πέναλτι στον νικηφόρο εντός έδρας αγώνα (2-1) εναντίον του Παναθηναϊκού, ενώ το επανέλαβε και την επόμενη περίοδο (1972-73) σημειώνοντας το μοναδικό τέρμα της ομάδας του στην εκτός έδρας ήττα από τον Πανιώνιο με 1-2.Ο τερματοφύλακας γκολτζής των Τρικάλων, www.fatsimare.gr Από τη θεσσαλική ομάδα αποχώρησε το 1973 μετά τον υποβιβασμό της.

Στη συνέχεια διακρίθηκε με τα χρώματα της ΑΕΚ, με την οποία αγωνίστηκε επί μία πενταετία. Τo 1976 κράτησε ανέπαφη την εστία του για 700 συνεχή λεπτά και έγινε ο τερματοφύλακας με την πλέον μακρόχρονη ανέπαφη εστία στην ιστορία της ΑΕΚ και 7ος στην Α’ Εθνική, ενώ το σχετικό ρεκόρ κατέχει ακόμη μέχρι σήμερα ο Τάκης Οικονομόπουλος από το 1965, όταν αγωνιζόμενος στον Παναθηναϊκό διατήρησε ανέπαφη την εστία του επί 1.088 λεπτά.Για 700 συνεχή λεπτά δεν δέχτηκε γκολ, www.vivasports.gr Το 1976 τραυματίστηκε σοβαρά όταν σε ένα ντέρμπι με τον Ολυμπιακό συγκρούστηκε με τον Μάικ Γαλάκο και έκτοτε έχασε τη θέση του ως βασικός τερματοφύλακας. Υπήρξε μέλος των "κιτρινόμαυρων" στην πορεία μέχρι τα ημιτελικά του κυπέλλου ΟΥΕΦΑ την περίοδο 1976-77,Η πορεία της ΑΕΚ στο ΟΥΕΦΑ το '77, www.uefa.com καθώς και στην κατάκτηση του πρωταθλήματος και του κυπέλλου την περίοδο 1977-78. Τελευταία του συμμετοχή στην ΑΕΚ υπήρξε την περίοδο 1977-78. 

Το καλοκαίρι του 1978 αποχώρησε και υπέγραψε στη Λάρισα. Τη διετία 1979-1981 αγωνίστηκε με τα χρώματα του Ατρόμητου Αθηνών και μετά μεταπήδησε στον Διαγόρα Ρόδου όπου και έκλεισε την καριέρα του.Ιπτάμενος και τζέντλεμαν, www.aek-live.gr Την περίοδο 1985-86 ήταν παίκτης - προπονητής του Π.Ο. Ελασσόνας.

 Στις εθνικές ομάδες 
Με την Ελλάδα αγωνίστηκε μία φορά την 1η Απριλίου 1975 στον εκτός έδρας νικηφόρο (2-1) φιλικό αγώνα εναντίον της Κύπρου, όταν ξεκίνησε βασικός υπό τις οδηγίες του Αλκέτα Παναγούλια.Κύπρος - Ελλάδα 1.4.1975, www.epo.gr

 Προσωπική ζωή 
Τα τελευταία χρόνια ζούσε στη Γερμανία, όπου και πέθανε την παραμονή της Πρωτοχρονιάς του 2016 σε ηλικία 67 ετών, από καρκίνο.Έχασε τη μάχη με τον καρκίνο ο Γιώργος Σιδηρόπουλος, www.kathimerini.gr"Έφυγε" ο Γιώργος Σιδηρόπουλος, www.sport-fm.gr

 Τίτλοι 
 Πρωτάθλημα Ελλάδας: 1 (1977-78)
 Κύπελλο Ελλάδας: 1 (1977-78)

 Παραπομπές 

 Πηγές 
 Ο Γιώργος Σιδηρόπουλος στο aekpedia
 Συμμετοχές - Γκολ στο epo.gr
 Το προφίλ του Γιώργου Σιδηρόπουλου στο national football teams

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Πιερικού
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας